
10                                           DR 31.3.2016                                                                             

 

Jadi maknanya, dalam masa tempoh tiga tahun ini, keseluruhannya adalah RM7.9 
juta telah dibelanjakan untuk rawatan dan pemulihan dadah dan belanjanya adalah 
dianggarkan jumlahnya RM35 sehari untuk seorang. Jadi, saya rasa saya faham apa 
soalan Yang Berhormat Bandar Tun Razak tadi iaitu mengenai perubahan dasar daripada 
segi merawat ketagihan sebagai satu penyakit dan bukan satu kesalahan jenayah. 

■1050 

 Memang kementerian sentiasa mengkaji dasar untuk membanteras dadah ini dan 
mencari cara yang terbaik untuk mengurangkan penyalahgunaan dadah. Akan tetapi buat 
masa sekarang ini, mengikut amalan yang digunakan oleh ASEAN dan juga di negara kita 
sendiri, kita masih lagi mengekalkan dasar untuk membanteras dadah sebagai satu 
jenayah.  Ini sebabnya adalah kerana perniagaan dadah ini bermula daripada dadah yang 
soft, yang lembut. Apabila mereka yang menagih dadah yang dikatakan lembut ini, dia 
akhirnya akan lali kerana dadah tersebut mungkin tidak mencukupi dari segi 
mengkhayalkan mereka. Mereka akan terus mencuba pelbagai lagi dadah yang mempunyai 
kesan yang lebih mengkhayalkan kepada mereka.   

 Oleh sebab itu, kita juga melihat kepada sifat-sifat dari segi etnik dan juga dari segi 
agama. Bagaimanakah seseorang itu boleh terlibat dalam aktiviti penggunaan dadah,  
selalunya adalah melalui kawan-kawan dan juga melalui pergaulan yang akhirnya juga 
menyebabkan masalah di dalam keluarga dan sebagainya. Oleh sebab itu, kementerian 
mengadakan fokus kepada institusi keluarga melalui Program Family on Alert dan juga 
institusi pendidikan bebas dadah melalui Program Sayangi Hidup Elak Derita Selamanya 
(SHIELDS) dan Program Tomorrow’s Leader yang bertujuan untuk meningkatkan 
kesedaran di kalangan warga institut pengajian tinggi mengenai bahaya dadah dan 
kepentingan usaha pencegahan agar mereka mengambil tanggungjawab dan 
mengupayakan diri dalam konteks pencegahan dadah.   

 Jadi, soalan yang diutarakan oleh Yang Berhormat Bandar Tun Razak ini memang 
sentiasa kita pantau dan sentiasa kita mencari pendekatan yang lebih sesuai. Jadi, buat 
masa ini masih lagi pendekatan tersebut adalah membanteras dadah sebagai satu jenayah.  
Terima kasih.   

 Datuk Seri Panglima Abdul Azeez bin Abdul Rahim [Baling]: Terima kasih 
Tuan Yang di-Pertua, terima kasih kepada Menteri. Dalam konteks dadah ini, kalau kita 
tengok pertama sekali, saya hendak ucapkan setinggi-tinggi penghargaan dan tahniah 
kepada pihak Polis Diraja Malaysia. Hari ini pun dapat 200 lebih kilogram dadah yang 
ditahan di kawasan Sadau dekat border Thailand. Syabas dan tahniah, teruskan usaha ini 
kepada PDRM.  

Keduanya, saya ingin nyatakan di sini, bagaimana kaedah penambahbaikan pihak 
AADK. Saya melihat pada hari ini memang benar pihak AADK termasuk di kawasan saya di 
Parlimen Baling begitu aktif, proaktif malah. Akan tetapi pada masa yang sama saya 
melihat tahap modul mereka masih di takuk yang lama. Padahal dadah sudah very 
sofistikated punya dadah, pada hari ini.   

 Jadi, apakah tindakan pihak KDN untuk program usaha jangka masa panjang bagi 
AADK untuk menangani masalah sofistikated punya drugs ini. Saya ingin maklumkan 
kepada Tuan Yang di-Pertua, di Parlimen saya, di sekolah mereka sudah boleh cater 
kepada pelajar-pelajar, tiubnya sebesar RM3, RM5. Jadi, maknanya dia sudah pergi 
sekolah, this is very serious. Walaupun di pihak mikro dapat tahan besar-besar, tapi di 
peringkat kawasan luar bandar tidak kira lagi IPTA, IPTS.  Ini di kawasan saya sendiri.  

Saya ingin pohon pihak KDN bersama AADK fikirkan modul-modul dan saya 
hendak tahu kaedah dia, apakah tindakan jangka masa panjang yang sehingga 
memungkinkan boleh pergi ke sekolah, kadang-kadang anak ini hendak pergi sekolah tanya 
emak RM5 emak dia tidak bagi. “Buat apa RM5? Hendak beli ais.” Emak dia ingat hendak 
beli aiskrim, bagi RM5 rupanya nama dadah itu ais, yang RM5 itu yang syabu ini ais ini 
RM5. Jadi kalau tidak bagi RM5 itu bagi RM4, sanggup tidak pergi sekolah kerana tidak 
cukup hendak beli ais. Emak dia ingat ais kampung ini ais kepal, maka Yang Berhormat 
Kuala Nerus tahulah ais kepal itu apa, sebab mak mentua dia orang kampung saya di 
Baling...   

 Dato' Shamsul Anuar bin Haji Nasarah [Lenggong]:  [Menyampuk] 



Jadi maknanya, dalam masa tempoh tiga tahun ini, keseluruhannya adalah RM7.9 juta telah dibelanjakan untuk rawatan dan pemulihan dadah dan belanjanya adalah dianggarkan jumlahnya RM35 sehari untuk seorang. Jadi, saya rasa saya faham apa soalan Yang Berhormat Bandar Tun Razak tadi iaitu mengenai perubahan dasar daripada segi merawat ketagihan sebagai satu penyakit dan bukan satu kesalahan jenayah. #1050. Memang kementerian sentiasa mengkaji dasar untuk membanteras dadah ini dan mencari cara yang terbaik untuk mengurangkan penyalahgunaan dadah. Akan tetapi buat masa sekarang ini, mengikut amalan yang digunakan oleh ASEAN dan juga di negara kita sendiri, kita masih lagi mengekalkan dasar untuk membanteras dadah sebagai satu jenayah. Ini sebabnya adalah kerana perniagaan dadah ini bermula daripada dadah yang soft, yang lembut. Apabila mereka yang menagih dadah yang dikatakan lembut ini, dia akhirnya akan lali kerana dadah tersebut mungkin tidak mencukupi dari segi mengkhayalkan mereka. Mereka akan terus mencuba pelbagai lagi dadah yang mempunyai kesan yang lebih mengkhayalkan kepada mereka. Oleh sebab itu, kita juga melihat kepada sifat-sifat dari segi etnik dan juga dari segi agama. Bagaimanakah seseorang itu boleh terlibat dalam aktiviti penggunaan dadah, selalunya adalah melalui kawan-kawan dan juga melalui pergaulan yang akhirnya juga menyebabkan masalah di dalam keluarga dan sebagainya. Oleh sebab itu, kementerian mengadakan fokus kepada institusi keluarga melalui Program Family on Alert dan juga institusi pendidikan bebas dadah melalui Program Sayangi Hidup Elak Derita Selamanya (SHIELDS) dan Program Tomorrow's Leader yang bertujuan untuk meningkatkan kesedaran di kalangan warga institut pengajian tinggi mengenai bahaya dadah dan kepentingan usaha pencegahan agar mereka mengambil tanggungjawab dan mengupayakan diri dalam konteks pencegahan dadah. Jadi, soalan yang diutarakan oleh Yang Berhormat Bandar Tun Razak ini memang sentiasa kita pantau dan sentiasa kita mencari pendekatan yang lebih sesuai. Jadi, buat masa ini masih lagi pendekatan tersebut adalah membanteras dadah sebagai satu jenayah. Terima kasih. Datuk Seri Panglima Abdul Azeez bin Abdul Rahim [Baling]: Terima kasih Tuan Yang di-Pertua, terima kasih kepada Menteri. Dalam konteks dadah ini, kalau kita tengok pertama sekali, saya hendak ucapkan setinggi-tinggi penghargaan dan tahniah kepada pihak Polis Diraja Malaysia. Hari ini pun dapat 200 lebih kilogram dadah yang ditahan di kawasan Sadau dekat border Thailand. Syabas dan tahniah, teruskan usaha ini kepada PDRM. Keduanya, saya ingin nyatakan di sini, bagaimana kaedah penambahbaikan pihak AADK. Saya melihat pada hari ini memang benar pihak AADK termasuk di kawasan saya di Parlimen Baling begitu aktif, proaktif malah. Akan tetapi pada masa yang sama saya melihat tahap modul mereka masih di takuk yang lama. Padahal dadah sudah very sofistikated punya dadah, pada hari ini. Jadi, apakah tindakan pihak KDN untuk program usaha jangka masa panjang bagi AADK untuk menangani masalah sofistikated punya drugs ini. Saya ingin maklumkan kepada Tuan Yang di-Pertua, di Parlimen saya, di sekolah mereka sudah boleh cater kepada pelajar-pelajar, tiubnya sebesar RM3, RM5. Jadi, maknanya dia sudah pergi sekolah, this is very serious. Walaupun di pihak mikro dapat tahan besar-besar, tapi di peringkat kawasan luar bandar tidak kira lagi IPTA, IPTS. Ini di kawasan saya sendiri. Saya ingin pohon pihak KDN bersama AADK fikirkan modul-modul dan saya hendak tahu kaedah dia, apakah tindakan jangka masa panjang yang sehingga memungkinkan boleh pergi ke sekolah, kadang-kadang anak ini hendak pergi sekolah tanya emak RM5 emak dia tidak bagi. "Buat apa RM5? Hendak beli ais." Emak dia ingat hendak beli aiskrim, bagi RM5 rupanya nama dadah itu ais, yang RM5 itu yang syabu ini ais ini RM5. Jadi kalau tidak bagi RM5 itu bagi RM4, sanggup tidak pergi sekolah kerana tidak cukup hendak beli ais. Emak dia ingat ais kampung ini ais kepal, maka Yang Berhormat Kuala Nerus tahulah ais kepal itu apa, sebab mak mentua dia orang kampung saya di Baling... Dato' Shamsul Anuar bin Haji Nasarah [Lenggong]: [Menyampuk].